Instruction: Fes un resum curt del text següent:

Context:
La líder de l'oposició, Inés Arrimadas, ha acusat aquest dijous el president de la Generalitat, Carles Puigdemont, de "prendre el pèl" al conjunt dels catalans tornant a la "pantalla passada" del referèndum.
Durant la segona jornada del debat de la qüestió de confiança, la presidenta del grup parlamentari de C's ha comparat el procés amb una "roda de hàmster" i una "bicicleta estàtica amb què no s'avança".
"Hi ha molta gent vivint del procés, per això els va bé que no avanci.
Baixin de la bicicleta estàtica i passegin per la realitat del carrer", ha reclamat tot recordant les llistes d'espera en sanitat i serveis socials i els impagaments a les farmàcies.
Arrimadas també ha criticat que Puigdemont "allargui l'agonia" i "segueixi fent perdre" el temps als ciutadans amb el full de ruta independentista.
Allau de crítiques de C's al procés sobiranista.
L'endemà del discurs de Puigdemont al Parlament, la cap de l'oposició ha equiparat l'aposta secessionista del Govern amb una "roda d'un hàmster" que gira sense avançar i una "bicicleta estàtica" amb què, malgrat "cremar energies i malbaratar recursos", no s'aconsegueix anar endavant.
Seguint amb la metàfora, la cap de l'oposició ha exigit al president de la Generalitat que surti al carrer per palpar la realitat dels catalans, que tenen dificultats per arribar a final de mes, ha recordat.
Arrimadas ha estat especialment dura amb la proposta de Puigdemont de celebrar un referèndum la segona quinzena de setembre del 2017 perquè suposa "tornar a la casella de sortida" i recuperar "una pantalla del passat".
"Ens ha fet perdre tres mesos més, per què no va plantejar-ho al juny si no ha fet cap canvi ni correcció?
Per què va allargant l'agonia?", s'ha preguntat.
"Posen i treuen del calaix el referèndum com si tinguéssim amnèsia.
Això no és un referèndum, és el 'neverendum', que mai serà la solució", ha afegit en to irònic entre aplaudiments de la bancada 'taronja'.
Contradiccions pel referèndum
A parer seu, el Govern cau en contradiccions tornant a apostar pel referèndum ja que tant Artur Mas com el propi president de la Generalitat ho donaven per superat.
"A l'octubre del 2015, Mas deia que ja havien fet el referèndum i ridiculitzava la gent que en proposa un d'acordat.
Al juny d'aquest any, Puigdemont assegurava que l'opció que l'Estat acceptés un referèndum era vagar per l'espai sideral", ha rememorat.
Tot plegat, en opinió d'Arrimadas, és una "presa de pèl" per al conjunt dels catalans.
Tant per als que no creuen en la via secessionista com per a la "gent de bona fe" que "confia" en l'aposta independentista del Govern.
I és que l'oferta del referèndum, ha prosseguit, "desacredita" els mesos que portem de legislatura.
"El mandat democràtic al que tant apel·len va mutant en funció dels seus interessos, igual que els acords que tanquen amb la CUP", ha etzibat.
Sortida de la UE i bloqueig d'Espanya
"Vostè podrà fer les qüestions de confiança i les pròrrogues que vulgui però ni ara ni mai tindrà l'autoritat moral, política ni social per treure els catalans d'Espanya i Europa", ha advertit tot exigint al president de la Generalitat que sigui "coherent" i "clar" admetent que la independència de Catalunya comportaria la sortida de la UE.
En aquest sentit, li ha demanat que no s'emmiralli en el 'Brexit' o el cas de Kosovo i impulsi la "connexió" amb l'Estat en lloc de la "desconnexió".
En aquesta línia, la líder de C's al Parlament ha retret a Puigdemont que no hagi plantejat cap negociació amb l'Estat ni cap proposta de reforma i hagi preferit alimentar el "bloqueig".
"Què farien vostès si Espanya funcionés bé?
El seu projecte no tindria cap mena de recorregut", ha recriminat.
"Com pitjor va Espanya, millor els va a vostès", ha sentenciat.
Crítiques a la nova CDC
La dirigent 'taronja' també ha assegurat que el seu partit defensa al Congrés reivindicacions històriques de Catalunya com la millora del finançament i ha lamentat que CDC –ara, el Partit Demòcrata Català- hagi deixat de fer-ho.
A més, ha criticat que els convergents hagin abandonat la "centralitat" i la "moderació" aliant-se amb els cupaires.
"Qui ha vist i qui veu a CDC", ha dit amb sorna.

Response: Arrimadas ha criticat Puigdemont per allargar l'agonia del procés sobiranista, el qual ha comparat amb una roda de hàmster i amb una bicicleta estàtica. Arrimadas ha exigit al president que surti al carrer per palpar la realitat dels catalans que tenen dificultats per arribar a final de mes. A parer seu, el govern cau en contradiccions tornant a apostar pel referèndum.


Instruction: Fes un resum curt del text següent:

Context:
El Centre de Negocis i Convencions, SA, encarregarà un nou informe jurídic per tal de disposar de més informació abans de prendre qualsevol decisió encaminada a demanar la reversió del solar annex al palau de congressos, la Llotja, tal com s'ha acordat durant el consell d'administració extraordinari de la societat municipal CNC celebrat aquest dimecres.
Així mateix, els consellers delegats també han acordat no concedir cap nova pròrroga al propietari dels terrenys, el BBVA, perquè pugui construir-hi les dues torres de pisos projectades.
En aquest sentit, cal recordar que la darrera pròrroga concedida a la propietat venç el 18 d'abril.
A la vegada, el CNC també sol·licitarà la taxació externa del solar per poder conèixer el valor que té actualment.
Durant la reunió, el conseller delegat Rafael Peris ha presentat l'informe encarregat pel CNC, el qual posa en dubte que el Centre de Negocis i Convencions pugui recuperar a cost zero els terrenys, tal com estableixen les clàusules de compravenda en cas que el propietari no hi construeixi les dues torres previstes.
Els representants al consell d'administració del CNC han optat per la "prudència" abans de prendre cap decisió, al menys fins al 18 d'abril, respecte a plantejar sol·licitar la reversió del solar annex a la Llotja per tal de conèixer amb certesa les conseqüències reals que podria comportar per al CNC en cas d'executar-se i que el propietari –el BBVA- acabés recorrent la clàusula de compravenda establerta en el contracte en considerar-la abusiva i la justícia li acabés donant la raó.
Aquesta clàusula del contracte estableix que el solar revertiria en favor del CNC, "amb totes les seves accessions i edificacions, sense indemnització, així com amb la pèrdua de la fiança i de totes les quantitats abonades en concepte de preu de compra".
En aquest sentit, l'informe jurídic encarregat pel CNC i que s'ha donat a conèixer durant la reunió qüestiona que la societat municipal pugui recuperar els terrenys sense haver de pagar res, ja que existeix jurisprudència de casos similars en què finalment la part que ha demanat la reversió d'un terreny o immoble s'ha vist obligada a indemnitzar els anteriors propietaris, segons ha explicar Rafael Peris.
"Algú va pagar 49 milions d'euros per aquest solar, que són els que van servir per construir la Llotja, i si ara es demana una reversió algú es pot sentir perjudicat en els seus drets i, per tant, no es descartable que es demani una indemnització", ha remarcat el conseller delegat.
Peris ha recordat que a més de les conseqüències econòmiques "importants" que podria suposar per al CNC, i per extensió per a l'Ajuntament de Lleida –que té una participació del 80% en aquesta societat-, també es podria exigir una responsabilitat patrimonial als membres del consell d'administració.
Davant dels dubtes, durant el consell d'administració extraordinari del CNC, celebrat a petició del PDeCAT-Unió, ERC-Avancem i la Crida-CUP, s'ha acordat encarregar un segon informe jurídic que permeti als consellers delegats disposar de més informació abans de prendre qualsevol decisió al respecte de demanar la reversió del solar.
Així mateix, s'ha acordat que el CNC demanarà una taxació externa del solar i que concedirà cap nova pròrroga al propietari del solar perquè pugui construir-hi les dues torres previstes en el contracte.
Per la seva banda, el representant d'ERC-Avancem, Carles Vega, ha remarcat que "fa set anys que el CNC hagués pogut demanar exercir la clàusula de reversió del solar annex a la Llotja, o al menys tenir clar si se'n podia o no fer-ne ús".
"Sempre que s'ha parlat de la qüestió s'ha manifestat que hi havia dubtes al respecte i ara es presenta un informe jurídic que acaba dient el mateix i el que volem és tenir la qüestió ben clara", ha remarcat.
Des d'ERC-Avancem mantenen que "és possible la reversió sense cap mena d'indemnització però també volem estar-ne segurs" i exigeixen que "d'una vegada per totes es prengui una decisió".
El representant de la Crida per Lleida-CUP, Ferran Dalmau, ha criticat que l'informe encarregat pel CNC "apunti cap a no exercir la reversió del solar" i ha insistit en què "el que diu el contracte és molt clar, tal com ha reafirmat després la Fiscalia Anticorrupció, en el sentit que la reversió ha de ser a cost zero".
Per això, des de la formació segueixen exigint "el retorn a la ciutat d'aquest solar a cost zero".
Altrament, alguns grups de l'oposició també han criticat la filtració a la premsa del primer informe encarregat pel CNC en relació amb el solar annex a la Llotja, abans que es presentés en la reunió d'aquest dimecres.

Response: El CNC ha acordat encarregar un segon informe jurídic i sol·licitar una taxació externa del solar annex al palau de congressos La Llotja per conèixer el seu valor actual. El conseller delegat ha presentat un informe que qüestiona la possibilitat que el CNC pugui recuperar els terrenys sense indemnització, si el propietari recorre la clàusula de compravenda considerada abusiva per alguns.


Instruction: Fes un resum curt del text següent:

Context:
La Paeria de Cervera ha presentat la 41a edició de l'Aquelarre a Barcelona aquest dimarts a la Fàbrica Estrella Damm de Barcelona.
La festa del foc i la música de les terres de Ponent se celebrarà del 26 al 28 d'agost i comptarà amb els seus elements més característics com el Mascle Cabró, l'Escorreguda del Mascle, el Ball de la Polla i el Foqueral.
L'espectacle infernal enguany transformarà la capital de la Segarra en un camp de batalla submarí de lluita entre el foc i l'aigua on es veurà, entre altres coses, com els déus castiguen i enfonsen la ciutat llegendària de l'Atlàntida.
L'acte central serà una suma de foc, música, teatre, espais adaptats i innovacions artístiques i tècniques que any rere any donen un caràcter especial a la cita aquelarrenca.
D'altra banda i un més i mig abans de la celebració, Els elements tradicionals de la festa del foc i les bruixes sortiran per primer cop de Cervera per a actuar durant el Festival Cruïlla el 13 de juliol.
L'Atlàntida és una illa llegendària situada en algun lloc desconegut al mar Mediterrani.
Després d'expandir- se i conquerir diversos territoris, els habitants de l'Atlàntida van provar de conquerir Egipte i Grècia, i van entrar en batalla amb Atenes.
Els déus, enfadats pel comportament superb dels seus habitants van castigar la gran illa i, mitjançant un terratrèmol i forces volcàniques, van enviar la seva ciutat principal al fons marí, ben a prop de les tenebres, han recordat els responsables de la festa.
"L'Aquelarre la tenim tipificada amb l'element primari que és el foc.
El joc d'aquest any és agafar l'embrió de la temàtica de l'Atlàntida i del context del Mediterrani per emprar-hi també l'element de l'aigua.
L'espectacle girarà entorn de com conviuen, es relacionen i confronten el foc i l'aigua, ha dit el director artístic de l'Aquelarre de Cervera 2018 Albert Parra.
Entre les entitats cerverines que col·laboren i ajuden a fer de l'Aquelarre un esdeveniment singular hi haurà la Colla de diables de Cervera Carranquers, "els reis del foc des de fa vint-i-quatre anys".
Tal com passa de manera tradicional, els acompanyaran dues colles de diables convidades, que en aquesta edició seran els Diables Voramar del Serrallo de Tarragona i Els Diabòlics de Roquetes del Garraf.
Tots plegats seran els encarregats de fer les enceses, cercaviles i correfocs, i esdevindran els autèntics responsables que a plena nit es faci de dia.
Els diables cremaran més de 380 quilos de pólvora i unes 12.000 carretilles mentre ballaran al ritme de les percussions dels tabalers.
"La màgia i originalitat de l'Aquelarre rau en la col·laboració dels cerverins, organitzats en entitats i associacions, una intensa manifestació cultural del teixit associatiu que aplega centenars de voluntaris", ha dit Parra.
Des dels Geganters fins a les bandes de percussió Bombollers i el grup femení Band Tokades, la companyia Grepp Teatre o els professionals d'Alea Teatre.
A més, també col·laboren a l'ambientació l'street art de Fadunito i el taller plàstic La Gàrgola.
Els centenars de voluntaris que treballen en la festa estan regits per un protocol únic que marca l'acte central de l'Aquelarre, un espectacle que cada any es teatralitza de nou i que té tres actes molt definits i que cap director artístic es pot saltar.
Segons Parra, la "màgia" i "originalitat" de la festa se centra en el Mascle Cabró, protagonista d'una dramatúrgia que cada any es dissenya de nou, seguint el protocol de l'encesa de la Universitat, el ball de la Polla, la invocació del Boc, l'escorreguda del Mascle Cabró i el Foqueral.
La introducció parteix de l'Encesa de la Universitat de Cervera que obre la festa, un espectacle amb foc i pirotècnia a la façana de l'històric edifici, que enguany tindrà els músics de la Companyia Elèctrica Dharma com a convidats especials.
A continuació, s'inicia una gran cercavila que arriba fins a Cal Racó i es caracteritza per un correfoc i una baixada amb les entitats participants.
A més, l'Aquelarre de Cervera tindrà una celebració prèvia de foc i música el divendres 13 de juliol com a part del cartell del Festival Cruïlla de Barcelona 2018 amb una gran representació de 150 cerverins entre diables, percussionistes i geganters – acompanyats de música i algunes bèsties –.
Estructures de més de 12 metres d'alt, pirotècnia, xanquers, i foc fred en aquesta ocasió, degut a les mesures circumstancials d'esdeveniments.
"És la primera vegada que elements tradicionals de l'Aquelarre surten fora de Cervera", ha dit Parra.
"Festival amb cartell internacional però amb ànima local i aquesta ànima es transmet defensant la cultura pròpia, la pop, la dels músics però també la popular i tradicional.
Sempre havíem volgut incorporar elements de foc però no ens veiem capaços perquè no som especialistes.
La gent de l'Aquelarre és el soci ideal per portar-ho a terme", ha dit Jordi Herreruela, director del Festival Cruïlla.

Response: La 41a edició de l'Aquelarre de Cervera girarà entorn de la llegenda de l'Atlàntida, amb elements d'aigua i foc. Els diables cremaran 380 quilos de pólvora i hi participaran diverses colles convidades. També tindrà una actuació durant el Festival Cruïlla el 13 de juliol. La festa és una col·laboració dels cerverins, organitzats en entitats i associacions, que aplega centenars de voluntaris.


Instruction: Fes un resum curt d'aquest text:

Context:
Diuen que els nens i nenes d'ara ja no són com els d'abans... i els pares i mares tampoc.
I és que en els darrers anys ha anat guanyant terreny un model basat en la sobreprotecció dels fills.
Es tracta de la hiperpaternitat, un terme que a casa nostra ha popularitzat la periodista Eva Millet, autora de llibres com Hiperpaternidad i Hiperniños.
¿Hijos perfectos o hipohijos? i del popular blog educa2.
Aquesta manera de criar, procedent dels Estats Units, ha suposat en paraules d'aquesta periodista el fet de passar de tenir "fills mobles" a tenir "fills altar" o, el que és el mateix, de no fer-los cas a venerar-los.
La conseqüència de sobreprotegir-los acaba sent que no tinguin autonomia i que els sigui molt difícil desenvolupar-se fora d'aquesta xarxa de suport.
Tots els experts coincideixen en assenyalar que no hi ha ni famílies ni models perfectes i que, com sempre, el sentit comú i l'equilibri acostuma a ser la millor guia.
Tanmateix, una bona alternativa per sortir d'aquesta situació poden ser les colònies, una activitat que no per tradicional –qui no hi ha anat quan era un nen- deixa de ser molt efectiva a l'hora de viure un estiu diferent.
Segur que hi ha molts pares i mares que al principi no ho veuran clar: per si és la primera vegada que marxen de casa, per si els hi costa fer nous amics, pel menjar, per si passen por a les nits...
Però, tal i com afirma la veu “merlinesca” de l'actor Francesc Orella al seu espot d'enguany: “Tendiu a sobreprotegir-los, però Rosa dels Vents també”.
Això sí, sempre deixant-los el seu espai per crèixer.
Tota l'oferta de colònies Rosa dels Vents estiu 2019
L'amplíssima oferta de Rosa dels Vents
Rosa dels Vents és una empresa catalana amb més de 40 anys d'experiència oferint colònies amb els màxims certificats de qualitat i seguretat.
L'oferta és absolutament variada tant per temàtica –amb anglès, d'aventura, nàutiques, d'equitació, de motor, de futbol...- com per ubicació geogràfica: des de la Costa Brava al Pirineu passant pel Montseny, la Noguera, la Garrotxa i les Gavarres, entre altres.
Aquest estiu ve carregat de novetats.
Per exemple el programa Canya Empordà al Pou del Glaç de la Bisbal que inclou conduir una handbike, superar proves de max cross i jugar amb el tragaballs.
El Tot Aventura, al Castell de Fluvià de Sant Esteve Palautordera, inclou activitats com ponts, tirolina, jump extrem... i n'afegeix de noves com el paintball, karting i unes olimpíades aquàtiques.
També s'estrenen unes colònies per a adolescents de 14 a 17 anys a l'Hotel Condes del Pallars de Rialb amb activitats com l’hidrospeed i el gran circuit de ponts i tirolines al Pirineus Parc Aventura, entre altres.
Finalment, destaca el combinat Beach & Horses, dues setmanes en anglès repartides entre les activitats marítimes a la Fosca de Palamós i les eqüestres a Mas Pinsach de la Garrotxa.
Per aquest estiu s'han programat fins a 32 programes.
Un cercador permet filtrar-los per temàtica, edat, sobre l'ús de l'anglès, la data, la durada i el preu, entre altres.
Una vegada escollit, la reserva es pot fer directament a través del web o resoldre qualsevol dubte a través del telèfon (93 409 20 71) o per correu electrònic (informacio@rosadelsvents.es).
Cercador dels programes de colònies Rosa dels Vents 2019
Els monitors, la garantia de Rosa dels Vents
Els monitors de Rosa dels Vents són la garantia que els nens i nenes estaran com a casa.
A totes les estades de colònies hi ha un director de lleure i un monitor per cada grup de 10 nens o joves.
L'equip de monitors vetlla en tot moment per la seguretat i la diversió dels participants actuant com a animadors i responsables des de la recepció fins al comiat.
Es tracta de presones entre 21 i 30 anys titulades en monitoratge de lleure i/o en modalitats esportives (INEFC, tècnics d’esport i/o animadors socioculturals…).
A més, els programes específics d'anglès estan dirigits per especialistes titulats (Advanced i Proficiency).
Per altra banda, els equips de les colònies d'esports nàutics, les encapçala un director de lleure, titulat en vela lleugera i creuers per l’escola de vela de l’Estartit, i estan formats per equips de monitors especialistes en les diferents modalitats de mar, riu i lleure.
Rosa dels Vents tindrà aquest estiu un equip d'uns 200 monitors amb experiència, el 70% els quals han treballat anys anteriors i el 60% ho han fet durant la temporada escolar.

Response: La hiperpaternitat, un model de criança basat en la sobreprotecció dels fills, ha generat conseqüències com la falta d'autonomia dels nens. Les colònies d'estiu poden ser una bona alternativa, perquè els nens desenvolupin la seva independència i es diverteixin. Rosa dels Vents és una empresa catalana que ofereix una àmplia varietat de colònies d'estiu, amb certificats de qualitat i seguretat.


Instruction: Fes un resum curt d'aquest text:

Context:
Fa cent anys que el famós quadre de Ramon Casas La càrrega va ser cedit al Museu de la Garrotxa d’Olot i, per celebrar-ne l’efemèride, el museu ha impulsat la mostra ‘La càrrega o la violència de l’estat contra el poble’.
Es podrà veure a partir de dissabte i fins al 18 d’agost i està comissariada per l’historiador i periodista Enric Calpena i Joan Carreras.
Però lluny de crear una exposició de caràcter històric, Calpena i Carreras han optat per fer una reflexió sobre l’evolució de les càrregues policíaques des del segle XVIII fins a l’actualitat.
La mostra es divideix en dues parts i la primera parteix del quadre de Ramon Casas i se centra a contextualitzar i divulgar detalls poc coneguts d’aquesta obra.
Per exemple, s’explica que el quadre no ha sortit des del 1997 perquè hi ha risc que es malmeti.
El procés de restauració a què es va sotmetre l’any 1957 va donar massa rigidesa a la tela i això fa que sigui impossible de desmuntar-la sense riscos.
A la segona part, el visitant s’endinsarà en el concepte de càrregues policíaques al llarg de la història.
I ho farà, primer, obrint una cortina amb la imatge de persones manifestant-se amb les mans enlaire per, després, topar-se amb una segona cortina amb tot d’antiavalots en primer pla.
En aquest espai també hi ha una selecció de treballs artístics i fotogràfics de diferents càrregues des del segle XVIII fins avui.
El missatge que es vol transmetre és que les tècniques repressives han anat evolucionant –des dels sabres fins als gasos lacrimògens– però que el concepte de càrrega continua essent el mateix.
Així, per exemple, hi ha instantànies del xoc entre policies i manifestants a Irlanda, Sud-àfrica, Veneçuela, Turquia, Itàlia i França en diferents moments de la història, arribant fins i tot a les protestes de les Armilles Grogues.
De Catalunya, s’han inclòs fotografies de les càrregues a Barcelona del 1970 i d’una càrrega dels Mossos d’Esquadra a la plaça Catalunya de Barcelona el 2011.
En una projecció audiovisual, també hi ha alguns fragments de les càrregues de l’1-O.
Segons Enric Calpena, no és cap exposició sobre els fets de l’1-O, però sí que s’ha volgut recollir aquell moment perquè formen part de l’imaginari de la ciutadania al marge de qualsevol lectura política.
La mostra inclou també la representació volgudament naïf d’una trentena d’antiavalots dibuixats amb els respectius uniformes en funció de cada país.
Són representats amb una imatge similar a una joguina de Playmobil.
L’objectiu final, segons Calpena, és que el visitant reflexioni sobre el concepte de càrregues i les diferents formes artístiques amb què s’ha representat.
El 17 de desembre de 1919, es va autoritzar per Reial Ordre la cessió en dipòsit del quadre ‘La càrrega‘ del pintor olotí Ramon Casas al Museu Biblioteca d’Olot, que és com s’anomenava aleshores.
Aquell quadre i tres més d’autors catalans van poder tornar a la capital de la Garrotxa perquè l’escultor olotí Miquel Blay i l’Ajuntament d’Olot van saber aprofitar el poc interès que l’emblemàtic quadre de Casas havia despertat al Museu Nacional d’Art Modern i al govern espanyol.
Així ho recorda la directora dels Museus d’Olot, Montse Mallol, quan explica que l’obra havia generat tanta incomoditat a Madrid per la temàtica que no s’havia arribat a exposar mai al públic.
Cent anys després, el quadre de Casas s’ha convertit en una imatge iconogràfica de la lluita de les classes, si bé no va ser mai la intenció de l’autor, a qui s’ha reconegut sobretot pels retrats que va fer a la burgesia catalana.
Segons Mallol, el va pintar des de la neutralitat ideològica i agafant com a temàtica les grans mobilitzacions a Barcelona del 1902.
En primer pla, es veu un Guàrdia Civil dalt del cavall amb un sabre a la mà i als peus de l’animal un home estirat a terra.
I en segon pla, una protesta amb alguns agents més en posició de carregar.

Response: El Museu de la Garrotxa celebra el centenari del famós quadre "La càrrega" amb una mostra que reflexiona sobre l’evolució de les càrregues policíaques al llarg de la història. La primera part contextualitza detalls poc coneguts del quadre, mentre que la segona tracta el concepte de les càrregues a través d'una selecció de treballs des del segle XVIII.


Instruction: Fes un resum curt d'aquest text:

Context:
Viticultors, empresaris turístics i entitats socials de la Terra Alta han traslladat aquest dijous a la tarda al president de la Generalitat, Quim Torra, i la consellera d'Empresa i Ocupació, Àngels Chacón, el seu rebuig a la implantació de noves centrals eòliques a la comarca i els han demanat que el Govern actuï en conseqüència.
Els opositors a la massificació eòlica han recordat al president l'ampli "consens", tan econòmic i social, però també polític, en contra de noves implantacions a la comarca i a favor de fomentar un model basat en l'agricultura i el turisme sostenibles.
Satisfets davant la receptivitat mostrada pel president i la consellera, els opositors a la massificació eòlica confien en una resposta satisfactòria de la Generalitat dins d'un termini de temps que no han revelat.
"Els hem traslladat la realitat de la comarca.
Han escoltat i, en principi, entomaran el problema que tenim a la Terra Alta amb la massificació eòlica i deixarem aquest termini temps perquè ens tornin una resposta sobre quins passos s'han de seguir de cara el futur.
Però en principi, la reunió ha estat molt positiva: tant president com consellera s'han mostrat molt posats amb el problema de la massificació eòlica a la Terra Alta i a les Terres de l'Ebre", ha valorat, satisfet, el president de la DO Terra Alta, Joan Arrufí, acompanyat per representants del sector turístic, de la restauració, la Plataforma en Defensa de la Terra Alta i l'Ateneu Popular la Pastora.
Els opositors a la massificació eòlica ja es van reunir fa unes setmanes a Barcelona amb la consellera d'Agricultura, Teresa Jordà, per abordar la qüestió.
Aquest dijous ho han fet directament amb el president.
Després de repassar la cronologia de la implantació eòlica a la comarca, aportant dades sobre l'escàs impacte que haurien tingut sobre l'evolució de l'economia i la demografia de la comarca, han posat sobre la taula el gran argument del "consens" existent, tant en l'àmbit social com empresarial, però també polític, en contra de la implantació de nous projectes eòlics a la comarca.
De fet, el passat 20 de desembre, els alcaldes terraltins es van comprometre políticament a aturar la proliferació de projectes eòlics i reclamar una moratòria indefinida.
"Hi ha un canvi –en la sensibilitat de la Generalitat- per la unitat que hi ha a la Terra Alta en contra d'aquesta massificació.
No es podria entendre de cap manera que no ens fessin cas", ha indicat Arrufí.
La recent aprovació, per part de la Generalitat, de tres nous projectes a la comarca 30 nous aerogeneradors, que se sumarien als 184 de les deu centrals ja en marxa actualment, ha posat de nou en marxa el moviment contra la proliferació indiscriminada de centrals.
Arrufí, de fet, creu que encara és possible aturar aquests parcs i, en aquest sentit, ha situat la negociació oberta amb el Govern.
Canvi del model eòlic a tot el país
"Volem que es paralitzin aquests tres parcs: amb ells no arribarem ni al 50% de l'energia aprovada al territori.
No són només aquests parcs sinó el futur de l'energia eòlica a les Terres de l'Ebre", ha insistit, tot remarcant la necessitat de modificar la planificació eòlica en l'àmbit nacional per evitar que casos com el de la comarca es repeteixin a altres punts de Catalunya.
"La Terra Alta som el 0,15% de la població del país i aportem el 26% de tota l'energia eòlica.
Hem estat prou solidaris amb aquesta aportació al país i creiem que cal dir prou", ha sentenciat.
Ni Torra ni Chacón han volgut fer declaracions a la finalització de la reunió.
De fet, a el president de la Generalitat ha abandonat la trobada estona abans de finalitzar per reunir-se, a porta tancada, amb diversos alcaldes i regidors contraris a l'abocador de Riba-roja.
Segons ha explicat el batlle de la Torre de l'Espanyol, Joan Juncà, l'executiu s'ha compromès a "intervenir" i a parlar amb l'empresa promotora "per deixar aquest projecte en 'stand by' i replantejar-se'l".
Juncà ha apuntat que, per al territori, replantejar-se el dipòsit de residus industrials significa "no fer-ho".
Aquest divendres a les cinc de la tarda es farà una reunió monogràfica del consell d'alcaldes de la Ribera d'Ebre per abordar la qüestió de l'abocador.
"Tenim ganes d'escoltar els motius de l'alcalde de Riba-roja per tirar endavant un projecte d'aquest nivell, que trenca amb la política marcada fa anys a la Ribera, i nosaltres d'exposar-li els motius pels quals no el volem", ha tancat Juncà.

Response: Viticultors, empresaris turístics i entitats socials de la Terra Alta han expressat el seu rebuig a la implantació de noves centrals eòliques a la comarca i han demanat a Torra que el govern actuï en conseqüència. Aquest dijous, els opositors a la massificació eòlica es van reunir directament amb el president.


Instruction: Fes un resum curt d'aquest text:

Context:
Txarango es va envoltar d'amics en el concert culminant del segon Clownia, el festival que el grup del Ripollès organitza a Sant Joan de les Abadesses.
Dani Rifà de Tremendamente, els 9 Son –un dels grups que es van donar a conèixer a la primera edició- i, especialment, la veterana Companyia Elèctrica Dharma van acompanyar Alguer Miquel i companyia en un recital que va fer petit el recinte de l'antiga fàbrica Cotolla del municipi santjoaní.
L'any vinent, com ja s'havia anunciat a la prèvia, hi haurà tercer Clownia però sense els Txarango a l'escenari.
I és que el tercer disc es farà esperar fins a finals del 2016 o, fins i tot, a inicis del 2017.
El concert dels Txarango –tot i ser tot just el segon de la segona nit- era la cirereta del Clownia.
Ho vol el municipi –“Estem aconseguint posar Sant Joan al mapa de la música catalana”, explicava Jordi Caparrós, regidor de Cultura i Festes i una de les ànimes del Clownia- i també el grup.
De fet, l'“aturada creativa” dels Txarango per l'any vinent no impedirà que hi hagi festival i l'objectiu és que continuï durant molts anys.
La segona i darrera jornada del festival es va completar amb els suecs Hoffmaestro, els valencians Zoo i els punxadiscos Calavera Collective.
Abans, l'espai Àgora va vibrar amb la presència d'Amparo Sánchez –ànima d'Amaparanoia- en un dels concerts de major qualitat del certamen.
Menció a part mereix un DJ OGT, l'encarregat d'enllaçar els temps morts entre grups i que en la segona jornada punxant va tenir la curiosa col·laboració dels japonesos Caribbean Dandy.
Un dels darrers cinc concerts al país
Txarango va arrencar el concert després que el festiu Niño de la Hipoteca es dediqués a escalfar l'ambient quan encara clarejava.
El recital va tenir una estructura similar a la de la primera edició del Clownia on van presentar per primera vegada “Som riu”, el segon disc de la banda del Ripollès.
Precisament, el fet que fos un dels darrers cinc concerts al país –aquest estiu giraran sobretot a Europa i el Japó- el feia força especial.
Una de les novetats va ser recuperar el “Welcome to Clownia” –cançó que formava part de la primera gira, quan el grup encara no havia gravat cap llarga durada-.
Alguer Miquel, des de l'escenari, va recordar aquell primer concert de l'actual etapa del grup el desembre de 2010 a Ripoll.
“En cinc anys han canviat moltes coses”, va assegurar i també en va fer una lectura política.
“Moltes de les places –en referència al 15-M i altres moviments socials- han entrat als ajuntaments.
I el que ens queda encara...”, va afirmar.
Una de les primeres col·laboracions de la nit va ser la de 9 Son, grup que va sorprendre l'any passat en un dels concerts matinals a la plaça Major i que en aquesta ocasió va acompanyar els Txarango precisament amb “El meu poble”.
Dani Rifà, el carismàtic líder de Tremendamente, va ser l'encarregat de portar el reggae a Sant Joan mentre que l'Elèctrica Dharma, en la seva primera col·laboració amb els del Ripollès, van ser els convidats més especials.
Un festival també pensat per als més petits
El Clownia ja va néixer el 2014 pensat com un festival on, a banda del jovent, té una clara vocació familiar i intergeneracional.
“Ho veiem arreu d'Europa on també hi ha concerts de nit però les activitats de matí i tarda també són molt importants”, explicava un satisfet Alguer Miquel en acabar el concert.
“La mainada acaba escoltant el què posen els seus pares i els agrada molt poder ser en un festival com aquest”, afegia.
De fet, malgrat augmentar l'aforament fins a 5.000 abonaments, el Clownia no ha perdut aquest caràcter singular.
Els espais específics per als més petits han augmentat amb zones de joc a l'interior del recinte així com un curiós espai d'atraccions realitzades amb material reciclat a l'exterior.
Es tracta d'un muntatge de la companyia catalana Antigua i Barbados que els Txarango van conèixer a Suècia.
Una de les característiques és que per fer-les funcionar –des d'una nòria de vàters a uns cavallets de bicicletes antigues- cal la col·laboració dels adults per fer moure els engranatges.
“L'any vinent vindré amb les meves nétes”, explicava Joan Fortuny, el mític saxo de la Dharma en acabar el concert dels Txarango.
“Me n'havien parlat molt bé però la realitat ha superat les expectatives”, afegia tot admetent que “hi ha molts festivals però pocs que aportin els valors del Clownia”.
Es tractava de la primera col·laboració amb el grup del Ripollès amb qui Fortuny explica que “tenen una gran relació” tot i la “diferència generacional”.
Les cròniques del Clownia 2015
Galeries de fotos del Clownia

Response: Txarango va actuar en la segona edició del festival Clownia a Sant Joan de les Abadesses. El festival està pensat per a les famílies i compta amb activitats per a nens durant tot el dia. Els organitzadors del festival pretenen situar Sant Joan en el mapa de la música catalana i l'any que ve continuarà, però Txarango no hi actuarà.


Instruction: Fes un resum curt d'aquest text:

Context:
Després que la Fiscalia de Catalunya hagi ordenat aquest dilluns que els Mossos identifiquin i prenguin declaració als responsables dels col·legis de l'1-O, la secretària primera de la Mesa del Parlament, Anna Simó, els ha volgut tranquil·litzar des del míting que Esquerra Republicana ha celebrat a Tarragona.
"No us poden acusar de res ni us poden cridar a declarar perquè vosaltres no sou els amos dels col·legis, ho és el Departament d'Ensenyament i el Govern de Catalunya, que dona la cara pel país", ha dit Simó.
La secretària primera de la Mesa del Parlament ha afegit que "estar a meses, anar a votar, ni és il·legal ni està prohibit".
D'altra banda, Simó també ha assenyalat que "res ni ningú impedirà el referèndum", "on ells posen traves, nosaltres posem alternatives".
La pluja que ha caigut aquest vespre a Tarragona ha obligat a posar el punt i final a correcuita al míting que s'estava celebrant al Camp de Mart.
Simó ha denunciat que amb les intrusions a la Generalitat i detencions arran de l'organització del referèndum de l'1-O s'està convertint l'estat en un "estat policial".
La diputada s'ha preguntat que amb totes aquestes accions, "a qui volen espantar?, Perquè a nosaltres no ens espanten".
La situació, segons Simó, "obliga tots els demòcrates a actuar amb consciència".
"Ara no hi ha alternativa a votar, cap ni una, o votarem o votarem, o referèndum o referèndum", ha etzibat Simó al públic que l'escoltava atentament i que ha respost amb crits de 'Votarem'.
D'altra banda, Anna Simó ha criticat el PP perquè els diuen que deixin de fer política i es dediquin a "gestionar bé allò que a la gent li interessa, sota criteris econòmics i socials".
Símó ha acusat de "cíniques" aquestes demandes com també la multa de 5 MEUR a Artur Mas i s'ha preguntat, en canvi, sota quins criteris econòmics construeixen "AVES sense passatgers".
"Això són criteris econòmics o polítics?", s'ha interrogat retòricament.
Davant d'aquells que no saben gestionar un estat, "ens autogovernarem".
El míting d'ERC a Tarragona també ha comptat amb la presència de la diputada Marta Vilalta i del conseller de Salut, Toni Comín.
El conseller ha destacat que la repressió a què han sotmès als càrrecs del Govern després de la macrooperació policial de la setmana passada demostra que "ja estem guanyant, perquè ells cada vegada tenen més por i nosaltres menys".
Per Comín, la qüestió de la independència ja no va d'identitats, de catalans o castellans, "al revés, estem farts, estem en contra del nacionalisme".
"Estem en contra dels nacionalismes i com que l'espanyol és el més estúpid de tots els nacionalismes ens n'anem d'Espanya perquè no volem seguir sota aquest marc mental", ha assenyalat.
El conseller també ha comparat el moment actual amb la lluita antifranquista i ha valorat que "en aquell moment se la van jugar molt més que nosaltres, però ara és la mateixa lluita davant els mateixos adversaris" ."Igual de fexistes", ha afegit davant el públic del Camp de Mart de Tarragona que l'ha aplaudit decididament.
Recordant el seu pare, Alfonso Comín, que fou empresonat, el conseller ha dit que en aquests moments, "si cal pagar el preu de presó el pagarem, perquè no tenim por".
Per Comín, "a davant hi tenim la mateixa cultura política espanyola que ha unit d'una manera indestriable nacionalisme espanyol i autoritarisme, que ha imposat les seves idees per l'ús de la força".
"Només saben imposar-les per la via de les armes, però des de fa unes quantes dècades poden fer menys coses de les que podien fer".
"Per això estan perdent", ha dit Comín, "perquè el seu marge per la pressió, amb repressió de drets civils, és molt petit".
Per Comín, el PP amb el recurs de l'Estatut va dinamitar el pacte constitucional l'any 2010 i es van carregar el Tribunal Constitucional.
Comín ha assenyalat que el grau de sordesa de la política espanyola "és realment inquietant".
I irònicament ha dit que enviaria una brigada "d'otorrinos" al Congrés, "també oftalmòlegs, perquè estan cecs", "però si amb això no n'hi ha prou, també psiquiatres, però deixem-ho perquè si seguim per aquí, acabarem malament".
Tant Simó com Comín han coincidit a assenyalar la victòria que significa que la gent aquests dies sigui al carrer donant suport a les institucions.
"Gràcies a això molt probablement les detencions no van anar a més o el major Trapero està aguantant la pressió", ha destacat.
Al final, "la victòria dependrà que les institucions siguin valentes, però també del poble, aquesta valentia és l'arma invencible", ha etzibat.

Response: La secretària primera de la mesa del Parlament ha defensat als responsables dels col·legis de l'1-O, afirmant que no poden ser acusats de res ni cridats a declarar, perquè els col·legis estan sota el Departament d'Ensenyament i el govern. Ha denunciat les accions policials i ha afirmat que la situació obliga els demòcrates a actuar amb consciència i votar.


Instruction: Fes un resum curt d'aquest text:

Context:
Un de cada tres joves gironins que han seguit un programa de Garantia Juvenil aconsegueixen trobar feina.
Aquesta iniciativa europea, que té com a objectiu reduir l'atur, es dirigeix a nois d'entre 16 i 29 anys.
El ventall de programes que s'ofereixen, i que aquí tutela la Generalitat, es divideixen en tres grans grups: impulsar l'educació i la formació, oferir competències professionals o fomentar l'emprenedoria.
Dels 3.958 joves gironins que fins ara han pres part en algun dels programes, 1.372 han aconseguit trobar feina.
Tot i això, els requisits que fixa el Ministeri de Treball per participar als programes a vegades es converteixen en un fre.
Per això, la directora del Servei d'Ocupació de Catalunya (SOC), Mercè Garau, reclama a l'Estat que "tregui entrebancs i elimini obstacles" per permetre que molts més joves puguin accedir a la Garantia Juvenil.
La Garantia Juvenil és un programa impulsat per la Unió Europea amb l'objectiu de reduir l'atur en aquest tram d'edat.
Se'n poden beneficiar els joves d'entre 16 i 29 anys, independentment de quin sigui el seu nivell d'estudis.
A Catalunya, el programa el tutela la Generalitat a través del Departament de Treball, Afers Socials i Família.
Els inscrits que superen els requisits (en aquest cas, aquí qui els fixa és el Ministeri en ser una iniciativa europea) reben ofertes de formació, feina, pràctiques laborals o emprenedoria.
Per part de la Generalitat, se'ls hi envien durant un termini de quatre mesos d'ençà que van acabar la formació o bé van començar l'atur.
A les comarques gironines, fins ara 4.316 joves s'han inscrit als programes de Garantia Juvenil.
Per trams d'edat, gairebé la meitat tenen entre 20 i 24 anys.
En concret, el 43% (1.858 nois i noies).
I pel què fa a formació, set de cada deu tenen un nivell d'estudis que com a molt arriba a l'ESO (3.017).
De tots els joves gironins que han demanat entrar als programes de Garantia Juvenil, 3.958 han superat els requisits i s'han beneficiat d'alguna de les iniciatives.
I d'aquests, un de cada tres (1.372) ha aconseguit trobar una feina.
El ventall de programes que s'ofereixen, i que aquí tutela el Departament, es divideix en tres grans blocs.
Per una banda, aquells que impulsen l'educació i la formació.
Per una altra, aquells que fomenten l'emprenedoria.
I finalment, aquells que ofereixen determinades competències professionals.
A la demarcació, per exemple, la Garantia Juvenil ofereix dos cursos innovadors.
Un se centra en el món de les impressores 3D i l'altre, en restauració de mobles.
Els nois que segueixen aquest darrer, precisament, estan treballant ara en l'escenografia d'una òpera que es podrà veure al Festival Castell de Peralada (Alt Empordà).
"Eliminar obstacles"
La directora del SOC, que avui ha passat balanç dels programes a les comarques gironines, ha lamentat que els requisits que fixa el Ministeri de Treball, a vegades massa restrictius, es converteixen en un fre perquè els joves puguin accedir a la Garantia Juvenil.
Per exemple, hi ha programes ocupacionals que no admeten aquells joves que, ni que sigui un sol dia, hagin treballat durant el darrer mes.
Per això, Mercè Garau ha aprofitat per fer una crida a l'estat espanyol perquè "elimini obstacles i flexibilitzi requisits d'inscripció al programa de Garantia Juvenil".
Així, la directora del SOC ha reclamat a la ministra Fátima Báñez que "apliqui la normativa europea, que únicament restringeix l'accés a la Garantia Juvenil a aquells joves d'entre 16 i 29 anys que no estiguin treballant ni estudiant, i res més".
"Per unanimitat, el Consell de direcció del SOC, amb el suport del Govern, els sindicats UGT i CCOO, la patronal Pimec i les entitats municipalistes FMC i ACM, hem instat la ministra Báñez perquè tregui tots els entrebancs de la inscripció; d'aquesta manera, serien molts més els joves que es beneficiarien de la Garantia Juvenil" ha afirmat.
Mercè Garau ha pres part aquest dilluns a Girona a la jornada 'Present i futur de la Garantia Juvenil a les comarques gironines'.

Response: La Garantia Juvenil, que té com a objectiu reduir l'atur entre joves, ha permès que un de cada tres gironins inscrits a aquest programa aconsegueixi trobar feina. El programa es dirigeix a nois i noies d'entre 16 i 29 anys, i ofereix programes que impulsen l'educació i la formació, fomenten l'emprenedoria i ofereixen competències professionals.


Instruction: Fes un resum curt d'aquest text:

Context:
La candidata a primera secretaria del PSOE Susana Díaz ha assegurat que si és escollida en el càrrec serà "molt activa" en la cerca d'una "solució" al conflicte entre Catalunya i l'Estat espanyol.
En declaracions als mitjans abans de reunir-se amb membres de la seva campanya a Catalunya i posteriorment amb el primer secretari del PSC, Miquel Iceta; Díaz ha dit que actuaran davant d'aquells que o bé "no tenen intenció de moure's" o aquells altres que segueixen un camí "que porta al precipici".
La socialista ha dit que el marc on s'ha de resoldre el conflicte és en una comissió d'estudi al Congrés dels Diputats sobre el debat territorial.
Díaz ha assegurat venir amb "il·lusió" a Catalunya i ha dit que el vot que l'interessa és el de l'"esperança" i no el de la "rancúnia".
Díaz ha visitat aquest dijous Barcelona per preparar la seva campanya de cara a les primàries del 21 de maig a Catalunya.
La socialista ha tingut una trobada amb membres de la UGT, entre ells el seu líder Matias Carnero; i posteriorment s'ha dirigit a la seu del PSC, on tenia prevista una reunió amb activistes de la seva campanya –amb força de la federació del Baix Llobregat- i posteriorment una reunió amb el líder dels socialistes catalans.
Sobre el procés català, Díaz ha assegurat que tant el PSOE que ella pugui liderar com el PSC no només seran "capaços" de trobar una solució al conflicte Catalunya-Estat espanyol sinó que seran "molt actius en donar la solució que mereixen els ciutadans de Catalunya i de la resta d'Espanya".
Ha afegit que presentaran aquesta solució davant dels que "ja és evident que havien d'aportar molt poc".
Díaz, que s'ha mostrat "convençuda" que serà escollida secretària general, ha declarat que aquesta solució passa pel "diàleg, negociació i pacte" -que repeteix Iceta- i ha apel•lat a la creació de la comissió al Congrés que també reclamen des del PSC com a marc per trobar aquesta solució al debat territorial.
Sobre les primàries i el pes que pot tenir el seu suport a Catalunya, Diaz ha dit que el vot "és lliure i no és ocult ni públic" i ha afegit: "Jo el vot que demano és el de l'esperança, no vull el de la rancúnia, vull el d'aquells que passin pàgina i que pensin en el futur".
Ha assegurat sentir que té "estima i suport de milers de companys al conjunt del territori", també a Catalunya, ja que ha explicat que així ho ha pogut notar en les converses i trobades a distància que hi ha mantingut.
Díaz també s'ha referit al principi d'ordinalitat al finançament pel que aposta el PSC i ha contestat que la seva proposta és un model on es garanteixin els serveis públics al conjunt del territori i es tinguin en compte aspectes com la insularitat, el despoblament d'algunes zones, l'envelliment, la necessitat de major integració o cohesió a les aules o si hi ha més persones en situació de vulnerabilitat, entre d'altres.
Ha afegit que tot això permetrà un nou model "que sigui just, que garanteixi la igualtat i permeti posar rumb definitivament a la recuperació", al temps que ha dit que "tot és compatible".
Pressupostos "infumables"
La candidata a liderar el PSOE també ha contestat diverses qüestions en clau estatal.
En primer lloc, ha acusat el govern espanyol de "mentir" sobre la recuperació econòmica i de presentar uns pressupostos "infumables", que "provoquen enfrontament" entre territoris i no responen a la recuperació de la que el govern espanyol "feia gala".
Ha afegit que els comptes estan "maquillats" i "disfressen el forat de la seguretat social amb el risc profund per al sistema de pensions".
D'altra banda, ha acusat el portaveu del PP al Congrés, Fernando Hernando, de ser "irrespectuós" amb Andalusia i ha lamentat que "no és el primer cop que insulta als andalusos", en al·lusió a les paraules del popular assegurant que hauria d'estar satisfeta perquè els pressupostos permetran que els nens andalusos deixin d'estudiar en barracots.
"Malament anem si per defensar uns pressupostos s'ha d'insultar i humiliar un territori", ha manifestat.
Per últim, ha demanat a la banda terrorista ETA que no només entregui les armes sinó que anunciï la "dissolució definitiva", a banda de destacar la gestió feta per l'expresident del govern espanyol José Luis Rodríguez Zapatero i de l'exministre d'Interior Alfredo Pérez Rubalcaba.

Response: Díaz s'ha compromès a ser "molt activa" en la cerca d'una solució al conflicte entre Catalunya i l'estat espanyol si resulta guanyadora. Va afirmar que el marc per resoldre el conflicte ha de ser una comissió d'estudi sobre el debat territorial en el Congrés. Díaz va visitar el dijous Barcelona a fi de preparar les primàries del 21 de maig.


Instruction: Fes-me un resum curt del text següent:

Context:
El dolor crònic és la causa més comuna de discapacitat a Europa, segons un estudi de l’Institut Hospital del Mar d’Investigacions Mèdiques (IMIM) en què han participat 13.666 persones d’entre 18 i 64 anys de deu països europeus.
El treball, publicat a la ‘Gaceta Sanitaria’, sosté que aquesta és ‘la principal causa i l’única que mantenen en comú les tres regions’ estudiades.
Concretament, els investigadors han constatat que aproximadament el 15% dels europeus que van presentar algun episodi de discapacitat parcial o total durant l’últim mes va manifestar patir dolor crònic.
Per regions, en els països del Centre-Oest i Sud d’Europa, els trastorns mentals són la principal causa de discapacitat i en els del Centre-Est ho són les malalties cardiovasculars i les cefalees i migranyes.
A l’estat espanyol la principal malaltia associada a la discapacitat total és la depressió, seguida de l’artritis i l’ansietat.
El treball es va realitzar en 10 països europeus que es van agrupar en tres regions diferents: Centre-Oest (Bèlgica, França, Alemanya, Holanda i Irlanda del Nord), Sud (Portugal, Espanya i Itàlia) i Centre-Est d’Europa (Bulgària i Romania).
Gairebé un de cada deu europeus (el 9,5%) va declarar haver patit almenys un dia de discapacitat total l’últim mes, és a dir, sentir-se incapacitat totalment per realitzar les seves tasques diàries, mentre que el 18% va manifestar haver patit alguna limitació parcial.
Els resultats mostren que els trastorns mentals i físics van contribuir en el 62,6% dels casos de discapacitat total i en el 46,6% de la discapacitat parcial dels europeus.
Segons Jordi Alonso, investigador de l’IMIM, i Gabriela Barbaglia, investigadora de l’Agència de Qualitat i Avaluació Sanitàries de Catalunya (AQuAS), ‘és important millorar la prevenció, el diagnòstic i el tractament de les malalties mentals en la població en edat de treballar, ja que van associades a un major risc de desenvolupar malalties físiques cròniques i a una proporció molt important de discapacitat total i parcial’.
Els resultats d’aquesta macroenquesta revelen diferències significatives entre les diferents regions europees.
Així, mentre el dolor crònic, l’ansietat i la depressió expliquen al voltant de la meitat dels casos de limitació total en el Centre-Oest (46,3%) i al Sud d’Europa (53,8%); al Centre-Est del continent les principals causes, en un 48% dels casos, són el dolor crònic, les malalties cardiovasculars i la migranya o mal de cap. La diferència més gran entre les tres regions s’observa en la petita proporció de discapacitat total per desordres mentals al Centre-Est (del 9,8%) en comparació amb les altres dues regions (del 27,5% al Centre-Oest i del 36,3% al Sud d’Europa).
Per regions, al Centre-Oest d’Europa la principal causa de discapacitat total és l’ansietat, present en el 21,8% dels casos reportats pels participants en aquest estudi.
El segueixen el dolor crònic (15,6%) i altres dolències físiques (17,9%).
En el cas del Sud del continent, on es troba l’estat espanyol, la principal malaltia associada a la incapacitat total és la depressió, present en un de cada quatre casos (24,4%), seguida de l’artritis (16,9%) i l’ansietat (16,8%).
Bulgària i Romania, els dos països que representen al Centre-Est d’Europa, són els que més es desmarquen de la resta d’integrants de la Unió Europea pel que fa a les malalties causants de la incapacitat total.
En tots dos, la causa principal és el dolor crònic, present en un 18% dels casos, seguit de les malalties cardiovasculars (17,5%), la migranya o el mal de cap (12,5%) i altres dolors físics (12,9%).
Els desordres mentals presenten molt poca influència en la incapacitat total de búlgars i romanesos: l’ansietat només representa el 6,7% i la depressió el 3,5% del total de casos.
Els investigadors expliquen que hi ha pocs estudis sobre discapacitat autoreportada a Europa.
Amb aquest treball volen reiterar la necessitat de realitzar més estudis prospectius que permetin conèixer com s’avança en polítiques de salut pública mental a Europa.

Response: Un estudi de l'Institut Hospital del Mar d'Investigacions Mèdiques ha revelat que el dolor crònic és la causa més comuna de discapacitat a Europa. Els trastorns mentals i físics són les principals causes de discapacitat total i parcial. Els investigadors insten a millorar la prevenció, diagnòstic i tractament de les malalties mentals, a fi de prevenir malalties físiques cròniques i discapacitat.


Instruction: Fes-me un resum curt del text següent:

Context:
Celestino Corbacho ha pogut tirar endavant la reforma laboral.
La reforma laboral ha superat aquest dijous l'últim tràmit a les Corts espanyoles després d'una votació en què els grups han eliminat del text algunes de les esmenes més dures introduïdes al Senat.
El ministre Corbacho ha assegurat que la reforma laboral generarà confiança i adaptarà el model laboral als reptes del futur.
El PP ha destacat la "soledat" del govern espanyol, mentre ERC, i ICV han fet una crida a la vaga general per "obligar Zapatero i Corbacho a rectificar".
Els sindicats han engegat aquest dijous la maquinària de la vaga general en un acte a Madrid on han assistit 15.000 delegats sindicals de tot l'Estat.
L'última votació al Congrés abans de l'aprovació definitiva ha permès eliminar del text algunes de les esmenes que hi havia introduït el Senat, com les que apuntaven a l'acomiadament per absentisme laboral.
Queden intactes els eixos bàsics del projecte així com la disminució de 100 a 30 dies del període en què els aturats que reben prestació poden rebutjar rebre cursos de formació.
La reforma s'ha aprovat en una sessió en què el ministre de Treball ha comptat amb el suport del president espanyol, present al debat i a la votació.
Totes les formacions excepte el PSOE han rebutjat una reforma que consideren inadequada per resoldre els problemes actuals del mercat de treball, i que asseguren que no contribuirà de forma decisiva a crear llocs de treball.
Per contra, el ministre Corbacho ha afirmat que es tracta d'una reforma "equilibrada i ambiciosa" que planta cara a la temporalitat i que facilita la contractació per part de les empreses.
El ministre ha destacat que la reforma reforça la flexibilitat interna de les empreses i incrementa les oportunitats dels desocupats de trobar feina, especialment els joves.
ERC i ICV han criticat durament una reforma que, al seu entendre, es decanta clarament per l'abaratiment dels costos de l'acomiadament i no crea les bases per a un mercat laboral de qualitat.
El diputat d'ERC Joan Tardà ha afirmat que després de la votació d'aquest dijous tan sols queda "sortir al carrer per fer rectificar Zapatero".
"Una vaga té un cost social", ha dit, però "encara és més costós" trencar les bases de l'Estat del benestar.
El diputat de CiU Carles Campuzano ha qualificat la reforma "d'oportunitat perduda", perquè tot i els "avenços" en algunes de les propostes de la seva formació no introdueix la "claredat" que necessitava el mercat laboral.
Segons CiU, aquesta reforma laboral no proporciona la "confiança" que necessiten les empreses.
"Amb aquesta reforma no tindrem un mercat de treball més eficient per les empreses ni més just per als treballadors", ha dit.
El PP també ha criticat durament la reforma i ha destacat la "més absoluta soledat" del govern espanyol en la seva aprovació.
Segons el PP, la reforma no permet introduir al mercat de treball la flexibilitat que demana, i és obra d'un govern que "ha destrossat el país, ha trencat totes les costures de l'estat del benestar, ens ha fet més pobres, i ha traït l'esperit dels pensionistes i treballadors".
La vicepresidenta econòmica del govern espanyol, Elena Salgado, també ha defensat la reforma en declaracions radiofòniques on ha apuntat que les modificacions permetran que l'economia espanyola millori la seva competitivitat i una major flexibilitat en el mercat laboral.
Pròrroga dels 426 euros
El Congrés també ha convalidat amb el vot de totes les formacions la segona pròrroga de l'ajuda dels 426 euros als desocupats de llarga duració que han esgotat la prestació d'atur.
En aquesta ocasió es tramitarà també com a projecte de llei després que els grups ho hagin sol·licitat.
Segons el ministre Corbacho, en els 13 mesos en què ha estat el marxa, la mesura ja ha beneficiat 190.000 persones.
Els sindicats escalfen motors del 29-S
CCOO i UGT han escalfat els motors de la vaga general en una concentració al pavelló de Vista Alegre on han assistit prop de 15.000 delegats sindicals.
L'acte forma part de la campanya d'informació i sensibilització de la vaga general que els sindicats esperen que forci una rectificació per part del govern espanyol.

Response: La reforma laboral ha estat aprovada després de passar el tràmit final al Congrés espanyol. Malgrat les crítiques d'Esquerra Republicana, ICV i el Partit Popular, la llei ha eliminat algunes esmenes dures del Senat i manté la disminució del període de formació per als aturats que reben prestacions i l'augment de l'oportunitat de contractació per part de les empreses.


Instruction: Fes-me un resum curt del text següent:

Context:
Si alguna tendència han marcat les enquestes les darreres setmanes és que la victòria de Pedro Sánchez és cada cop més clara i folgada.
Una de les novetats detectada sobretot pels darrers sondejos, però, és un lleuger desgast de Cs, que podria quedar per sota de les expectatives de fa unes setmanes i fins i tot posar en perill una possible majoria amb el PSOE.
En paral·lel, Vox podria recuperar alguns dels escons que inicialment preveia i que, enquesta rere enquesta, semblava que anava perdent.
El PP, en canvi, tindria força estabilitat, ballant entre els 85 i els 83 escons, per bé que darrerament sembla que en podria perdre algun més.
Podem tampoc no variaria massa, amb 33 o 34 diputats en totes les mitjanes elaborades.
En canvi, Cs, que semblava que no es movia dels 53 diputats, en l'última actualització en perdria tres, mentre que encara podria caure algun més, si es posa el focus en les enquestes més recents.
En el cas de Vox, els primers sondejos el disparaven amb 33 seients, però ràpidament van rebaixar-li el sostre a uns 26, però les últimes setmanes n'hauria recuperat alguns.
En el cas d'ERC, no es mouria dels 12/13, i JxCat estaria clavat en els cinc escons.
DIPUTATS MITJANS EN LES ÚLTIMES ENQUESTES, SEGONS DATA DEL CÀLCUL
Si el càlcul es fa tenint en compte uns intervals de confiança del 95%, les previsions de les darreres enquestes per al PSOE són d'entre 122 i 129 escons, molt per sobre dels 78-87 del PP.
Cs quedaria ben lluny i, malgrat que fa uns mesos els sondejos el situaven com a possible vencedor, ara li atorguen entre 47 i 52 diputats, per davant, això sí, de Podem, que es queda amb 32-35, amb Vox enganxat, amb 25-32.
ERC es mouria entre 12 i 14, i JxCat, entre quatre i cinc.
Cal tenir en compte, però, que l'impacte de la campanya electoral és limitat, ja que aquest agregador usa per als càlculs enquestes de fins a un mes abans.
Tot i això, com s'ha comentat, sembla que els darrers sondejos aprofundeixen en les tendències assenyalades d'ascens de PSOE, caiguda de Cs i estabilitat de PP, Podem, ERC i JxCat, amb Vox sense una variació clara.
PROJECCIÓ D'ESCONS A LES ENQUESTES
A nivell de possibles aliances de govern, les esquerres són ara més fortes que fa un mes, especialment gràcies a la crescuda del PSOE, ja que l'aliança entre aquest i Podem guanya nou diputats més dels previstos inicialment, fins als 159 de mitjana, tot i que lluny de la majoria de 176 escons.
Sumant-hi nacionalistes i independentistes, aquesta s'assoliria clarament (181-191).
Per contra, el tripartit de dretes ha passat a tocar la majoria amb 170 diputats de mitjana, a quedar-se amb 160.
L'ascens del PSOE semblava que permetia una altra majoria alternativa amb Cs, però la caiguda de darrera hora d'aquest la fa perillar.
PROJECCIÓ D'ESCONS I POSSIBLES ALIANCES (LA MAJORIA ABSOLUTA SÓN 176)
Pel que fa a la projecció de vots, aquesta respecta força la classificació anterior per escons, amb el PSOE cada cop més capdavanter (28,4%-29,7%), seguit del PP (19,5%-21,1%) i Cs (14,9%-15,9%).
Amb aquesta magnitud, Podem sí que se situaria clarament en quart lloc en solitari, amb el 12,7%-13,2% de vots, per sobre dels 10,3%-11,6% de Vox.
Com amb diputats, ERC doblaria JxCat, amb 2,8-3,4% i 1,3%-1,4% de vots, respectivament.
En relació als primers càlculs de l'agregador, el PSOE ha crescut en 1,4 punts en intenció de vot.
Un ascens molt rendibilitzat, ja que li permetrien sumar vuit escons més.
De fet, tot i perdre escons, el PP creixeria lleugerament en vots (0,4 punts respecte les primeres anàlisis).
En canvi, Cs preveu ara un punt menys de vot, Vox, mig punt, i Podem, ERC i JxCat pràcticament no varien.
PROJECCIÓ DE VOT A LES ENQUESTES
La majoria d'esquerres i sobiranistes assoliria segurament la meitat dels vots, ja que aglutinaria entre el 50,8% i el 53,5% dels suports, no tant lluny de les dretes com en diputats, ja que PP, Cs i Vox tindrien la confiança d'entre el 45,6% i el 47,7% dels electors.
De fet, tot i tenir a prop la majoria en escons, l'aliança entre PSOE i Cs tan sols representaria entre el 43,9% i el 45% dels votants.
Per damunt, però, d'una entesa només de socialistes i Podem, que tindria entre el 41,3% i el 42,7% dels suports.
PROJECCIÓ DE VOT A LES ENQUESTES, PER POSSIBLES ALIANCES
Funcionament d'aquest agregador d'enquestes
Per fer les mitjanes d'enquestes d'aquesta notícia, s'han tingut en compte els sondejos publicats durant el darrer mes, amb un màxim de dos per mitjà (en cas que alguns n'hagin publicat més, es tenen en compte els seus dos últims).
Els marges inferiors i superiors són els que es deriven de restar i sumar, respectivament, 1,96 cops l'error estàndard a la mitjana de resultats.

Response: Les enquestes de les últimes setmanes mostren que Sánchez és el favorit per a les eleccions vinents. Cs perd terreny, amb una previsió de 47-52 escons, i Podem es manté estable en 33-34 escons. ERC i JxCat mantindran els seus escons actuals i, si s'uneixen amb altres partits independentistes, podrien aconseguir la majoria.


Instruction: Fes-me un resum curt del text següent:

Context:
El Departament de Salut ha posat en marxa un programa per a reduir les infeccions quirúrgiques als hospitals, aquelles adquirides durant l’estada del pacient en un centre sanitari i que en gran part són provocades per bacteris resistents als antibiòtics.
A Catalunya, cada any es produeixen uns 10.000 casos que afecten un 7% dels pacients ingressats, dels que un 30% corresponen a infeccions quirúrgiques.
Es calcula que un 70% del total d’infeccions es podrien prevenir aplicant mesures de control.
D’acord amb una prova pilot que va reduir un 25% les infeccions quirúrgiques en cirurgies colorectals l’any 2016, Salut està aplicant un programa amb mesures com ara fer una correcta descontaminació de la pell on es farà la incisió, un ús correcte del maneig del pèl cutani o l’administració d’antibiòtics profilàctics.
El programa també incideix en l’educació del pacient i la seva família per tal que arribi amb la pell el màxim de neta al quiròfan o que en el postoperatori pugui identificar quan una ferida està infectada.
L’Hospital de Bellvitge ha acollit aquest divendres la III Jornada de la Prevenció de la Infecció Quirúrgica on el Departament de Salut ha presentat als més de 400 professionals presentes el programa PREVINQ-Cat de sis mesures que s’ha començat a aplicar per reduir el nombre d’infeccions quirúrgiques als hospitals catalans.
Josep Davins, subdirector general d’ordenació i qualitat sanitària i farmacèutica del Departament de Salut, ha destacat que a Catalunya en els darrers 10 anys s’han reduït a la meitat les infeccions quirúrgiques i que avui dia la taxa ‘és bona’ i està al mateix nivell que la de països del nostre entorn.
Davins, però ,ha recordat que encara hi ha molt camí per millorar perquè el 70% de les infeccions que es registren cada any als hospitals catalans es podrien prevenir aplicant mesures de control.
Les infeccions relacionades amb l’assistència sanitària provoquen un increment de la durada de l’estada hospitalària, així com un augment de costos de salut per als pacients, les famílies i el sistema de salut.
S’estima que a Catalunya el cost econòmic d’aquestes infeccions representa uns 30 milions d’euros cada any per al sistema sanitari.
Les bacterièmies de catèter venós central i les infeccions de localització quirúrgica en la cirurgia colorectal són les infeccions que comporten més cost.
Donats els bons resultats de la prova pilot realitzada amb les intervencions colorectals l’any 2016, una de les que registren més infeccions quirúrgiques, Salut aplicarà el mateix paquet de sis mesures al conjunt d’intervencions.
Aquestes són la dutxa preoperatòria amb sabó antisèptic; l’administració de la profilaxi antibiòtica adequada; l’ús correcte del maneig del pèl cutani afaitant el necessari amb una maquineta elèctrica de capçal rebutjable; la correcta descontaminació de la zona de la pell en què es fa la incisió; un bon control de la glucèmia perioperatòria; i l’aplicació de mesures per mantenir la temperatura corporal del pacient en 36 °C durant tot el procediment operatori.
Durant el 2018, es preveu fer un seguiment i control de l’aplicació d’aquestes mesures en altres intervencions, com són les de traumatologia i cirurgia cardíaca.
Amb el programa PREVINQ-CAT, es vol aconseguir la reducció de les infeccions relacionades amb l’assistència sanitària d’un 50% respecte a les dades de 2017.
A banda d’aquestes mesures, Josep Maria Badia, cap del servei de cirurgia a l’Hospital de Granollers, també ha destacat la importància que tant els pacients com les seves famílies disposin de tota la informació per tenir un millor preoperatori i postoperatori.
Aquí, ha assenyalat que és important que coneguin, per exemple, com preparar-se per entrar a quiròfan o a identificar quan una ferida està infectada o alguna cosa no va bé.
‘Com més educat està el pacient i la seva família en el procés de cirurgia millor sortiran les coses’, ha reblat.

Response: Salut ha llançat el programa PREVINQ-CAT per reduir les infeccions quirúrgiques als hospitals. A Catalunya, cada any es produeixen al voltant de 10.000 casos que afecten un 7 % dels pacients ingressats. S'està aplicant un programa amb mesures com ara una correcta descontaminació de la pell on es farà la incisió, l'ús correcte del maneig del pèl cutani i l'administració d'antibiòtics.


Instruction: Fes-me un resum curt del text següent:

Context:
ACTUALITZACIÓ: El TEDH refusa de pronunciar-se sobre el fons del cas Aturem el Parlament
Després de quatre anys d’espera, avui el Tribunal Europeu de Drets Humans (TEDH) decidirà si el blocatge al Parlament de Catalunya el 15 de juny de 2011 per part de centenars de manifestants s’emparava en el dret de protesta.
Concretament, es pronunciarà sobre el cas d’Olga Álvarez Juan, una de les vuit persones condemnades pel Tribunal Suprem a tres anys de presó per un delicte contra les institucions de l’estat i que va recórrer al tribunal europeu quan el Tribunal Constitucional va desestimar-ne el recurs d’empara.
La sentència afectarà els altres set acusats, alguns dels quals encara tenen el recurs d’emparar encallat al TC pendent de resoldre’s.
Aquell dia, el 15 de juny de 2011, el moviment 15-M va convocar una concentració al voltant del parc de la Ciutadella amb el propòsit d’impedir el ple del parlament.
Els manifestants volien protestar pel desallotjament de l’acampada de la plaça de Catalunya poques setmanes abans i també contra l’aprovació inicial del pressupost prorrogat de la Generalitat en un context de retallades.
Aquell matí del 15 de juny hi va haver enfrontaments intensos entre els Mossos d’Esquadra i alguns concentrats.
Tothom recorda algunes imatges que n’han quedat, com la del president Artur Mas i la presidenta del parlament Núria de Gispert accedint al parc de la Ciutadella amb helicòpter, o la de l’ex-consellera d’Interior, Montserrat Tura, amb la gavardina pintada i caminant entre els concentrats.
Els fets van ser jutjats per l’Audiència espanyola, que el 2014 va absoldre els divuit acusats.
Un dels jutges era Fernando Grande–Marlaska, actual ministre d’Interior, qui defensava el dret de protesta dels acusats.
La sentència recordava que la manifestació havia estat comunicada, que tenia un lema clar i que no es podia condemnar per un delicte contra les institucions de l’estat perquè els fets entraven dins la llibertat de manifestació i d’expressió, tot i que n’admetia un cert abús.
Però les acusacions, entre les quals hi havia el sindicat d’ultradreta Manos Limpias, a més de la Generalitat, van recórrer en contra de l’absolució al Suprem.
Allà van trobar una selecció de magistrats que sí que van acceptar el delicte contra les institucions de l’estat recollit a l’article 489 del codi penal i van revocar la sentència de l’Audiència espanyola.
De resultes, dels divuit acusats, vuit van ser condemnats a tres anys de presó cadascun.
El ponent d’aquella sentència condemnatòria era Manuel Marchena, que va signar-la conjuntament amb Luciano Varela i Juan Ramón Berdugo.
Tots tres van formar part del tribunal del judici contra el procés.
De fet, el ponent d’aquella sentència havia de ser Perfecto Andrés, que es decantava per mantenir l’absolució, però va quedar sol davant la resta de magistrats, els quals van fer servir atributs com ‘violència i intimidació’, ‘clima coactiu’, ‘atmosfera intimidatòria’ i fins i tot ‘entorn tumultuari’ per a descriure els fets del parlament i justificar la condemna dels manifestants a tres anys de presó.
La doctrina de la violència ambiental, la carta de Marchena per a condemnar-los
Aquesta situació tumultuària i de violència ambiental de la qual parlava la sentència es va veure reflectida anys més tard en el judici contra el procés, especialment en les declaracions que van passar per la sala del Suprem.
Aquelles declaracions, de la mà de la instrucció que havia preparat Pablo Llarena, finalment van servir al tribunal, amb Marchena, Varela i Berdugo al capdavant, per a avalar la condemna per sedició als nou dirigents independentistes.
La defensa d’Olga Álvarez Juan i la resta d’afectats denuncia a Estrasburg que no tan sols els van vulnerar el dret de protesta, sinó també el dret d’un judici just.
Defensen que en el procediment al Suprem no es va fer cap audiència pública i, per dictar la sentència condemnatòria, el Suprem va convocar les parts a una vista en què les defenses van exposar els seus arguments, però els acusats no van poder ser escoltats directament pel tribunal.
Les sentències d’Estrasburg poden anar acompanyades d’indemnitzacions, però el seu valor rau en el fet que són un aval o una desautorització al criteri judicial utilitzat pels tribunals sentenciadors.
El pronunciament que faci el TEDH sobre el cas d’Olga Álvarez Juan tindrà un efecte directe sobre els altres tres condemnats que ja han arribat a Estrasburg.
I també sobre els quatre condemnats que tenen els recursos d’emparar encallats al TC.

Response: Avui, el Tribunal Europeu de Drets Humans (TEDH) decidirà si ratifica la sentència del Tribunal Suprem, que va condemnar a vuit persones per un delicte contra les institucions de l’estat pel blocatge del Parlament el 15 de juny del 2011. Inicialment, l’Audiència Espanyola va absoldre els divuit acusats inicials, però la Generalitat i Manos Limpias van recórrer davant el Suprem.


Instruction: Fes-me un resum curt del text següent:

Context:
La consellera de Treball, Afers Socials i Famílies, Dolors Bassa, ha garantit "màxima transparència" i s'ha compromès a informar de tots els nous casos de víctimes de la xarxa pedòfila que es vagin identificant i que tinguin -o hagin tingut- alguna relació amb la Direcció General d'Atenció a la Infància i l'Adolescència (DGAIA).
Fins ara, s'havien detectat set casos.
Aquest dimarts, la DGAIA va comunicar que s'havien identificat sis noves víctimes.
D'aquestes, quatre ja són adultes i havien estat tutelades per la Generalitat abans del 2012 i les dues restants havien tingut algun expedient obert.
Per tant, la xifra total d'identificat puja fins a tretze.
L'operació policial ha detectat 80 víctimes arreu de l'Estat i, segons indica Bassa, tenen coneixement que 28 són catalans, tinguin o no relació amb la DGAIA.
Per acabar d'identificar totes les víctimes cal revisar un milió de documents, entre fotografies i vídeos.
Bassa defensa que s'han reforçat els protocols per evitar que casos així es tornin a repetir.
El maig de 2015 es va desmantellar una xarxa de pornografia infantil que operava a tot l'Estat i que també va actuar a Catalunya.
Aquesta xarxa es va destapar gràcies a la col·laboració de part dels educadors d'un centre de protecció de menors de Tortosa i es calcula que hi ha 80 víctimes arreu de tot l'estat espanyol.
D'aquestes, segons confirma la consellera, n'hi ha 28 que són catalans, hagin estat o no vinculats a la DGAIA.
Quan es va destapar el cas, es va comunicar que hi havia set menors que, en el moment dels fets, estaven tutelats en centres de Tortosa i Amposta.
Aquest dimarts, la DGAIA ha confirmat que gràcies a les imatges que s'estan revisant s'ha aconseguit identificar sis noves víctimes.
La consellera ha destacat que el personal d'atenció a la infància està fent "un gran treball" perquè hi ha un milió d'imatges i vídeos que cal revisar per tal de determinar si entre les víctimes hi ha menors que haguessin estat sota la tutela de la Generalitat.
"És una feina que porta molt de temps perquè s'ha de desgranar la informació que apareix a totes les fotografies i vídeos", ha destacat.
Dels sis nous casos, Bassa ha confirmat que quatre ja són persones adultes i havien estat tutelades per la Generalitat abans del 2012, i les dues restants havien tingut algun expedient obert (ja sigui de risc o informatiu).
Per tant, la xifra total arriba a 13 persones identificades i que havien tingut alguna vinculació amb la DGAIA.
La Generalitat ha obert un nou expedient informatiu per analitzar aquests casos i la consellera ha subratllat que aquest procediment el repetiran a tots els centres on hi hagi menors que s'hagin vist captats per aquesta xarxa pedòfila.
Sortiran més casos
La consellera ha reconegut que aniran sortint més casos a mida que es vagin analitzant les imatges i tot el material comissat per la policia.
Per això, ha ofert "màxima transparència" i ha assegurat que s'anirà informant de totes les víctimes que es vagin identificant, sempre que tinguin relació amb la DGAIA.
La responsable d'Afers Socials i Famílies ha detallat que dels 28 casos de menors catalans no tots són de nens vinculats a la DGAIA, sinó que també hi ha víctimes que no estaven tutelades per la Generalitat sinó que vivien amb les seves famílies.
D'altra banda, la consellera ha assegurat que des que es va desmantellar la xarxa el maig del 2015 "no ha passat absolutament res més" i ha defensat que s'han reforçat els protocols per evitar que un cas així pugui tornar a passar.
Per exemple, ha recordat que es crearà la figura del delegat de protecció contra la victimització infantil que serà la persona referent a cada centre per estar alerta d'aquest tipus de casos.
Per últim, Bassa ha remarcat que el dret dels infants "està per sobre de tot" –estiguin o no sota la tutela de la Generalitat- i que estan treballant per garantir "al màxim" aquests drets.
Malgrat que reconeix que no poden assegurar 100% que aquests casos es tornin a repetir, assegura que estan reforçant mesures i protocols per evitar-los i detectar-los ràpidament.

Response: La consellera de Treball, Afers Socials i Famílies, Dolors Bassa, informarà dels nous casos vinculats a la Direcció General d'Atenció a la Infància i l'Adolescència (DGAIA) que sorgeixin arran de la investigació de la xarxa de pornografia infantil desmantellada el maig del 2015. De les 80 víctimes identificades a l'Estat, 13 eren menors sota la tutela de la DGAIA.


Instruction: Fes-me un resum curt del text següent:

Context:
Quim Torra i Pedro Sánchez han trencat el gel institucional que feia mesos que planava sobre la relació entre tots dos arran del veto de la Moncloa al president de la Generalitat.
En una trucada que ha arrencat a les 9.19 del matí, Torra li ha proposat una reunió, i Sánchez s'hi ha mostrat disposat "com més aviat millor", segons fonts de Presidència.
El contacte ha durat un quart d'hora i el líder del PSOE, segons les mateixes fonts, ha "tornat a reconèixer la naturalesa política del conflicte.
Portaveus de la Moncloa, en tot cas, han insistit que la trobada no serà fins que el candidat socialista superi la investidura -en mans d'ERC- i pugui formar govern a l'Estat.
El dirigent de Junts per Catalunya li ha exposat que la solució del conflicte "passa per l'exercici del dret d'autodeterminació i la fi de la repressió", així com la llibertat dels presos polítics.
El cap de l'executiu català ha retret a Sánchez la "duresa" de la seva "campanya contra l'independentisme", moment en el qual el president en funcions ha apuntat que "cal avançar".
Torra, a banda, s'ha queixat per les trucades no ateses en el pic dels aldarulls al carrer motivats per la sentència del Tribunal Suprem.
La versió de la trucada que ha difós la Moncloa és diferent, en la mesura que Sánchez li ha assegurat al president català que la trobada entre tots dos es farà quan hi hagi govern a Espanya -el més probable és que això no passi fins al gener-, en el marc de més trobades amb dirigents autonòmics.
Pel que fa a les demandes de Torra sobre autodeterminació i llibertat dels presos, el líder del PSOE ha apuntat que Espanya és un "estat democràtic i de dret" i que confia plenament en la "independència" de la justícia.
Sánchez li ha dit a Torra que es necessitarà temps, però que el diàleg i la consecució d'un govern i uns pressupostos "faran possible abordar qüestions clau per a la vida de milions de catalans i catalanes", com la sanitat, l'educació, les infraestructures i els transports, la dependència o la indústria.
"Ha de ser la legislatura del diàleg", ha recalcat el president espanyol en funcions al llarg de la trucada.
En contra dels "gestos buits"
El líder del PSOE, després de ser nomenat pel rei com a candidat a president, va anunciar en una compareixença a la Moncloa que es posaria en contacte amb tots els presidents autonòmics i amb el president de la Federació Espanyola de Municipis i Províncies, Abel Caballero.
Al seu torn, Adriana Lastra, portaveu parlamentària socialista, es reunirà amb tots els portaveus al Congrés -inclòs Vox- per explorar el suport a la investidura.
Sánchez aspirava a ser escollit aquesta setmana, però la negociació amb els republicans encara està encallada a l'hora de bastir una mesa de diàleg institucional que serveixi per trobar una sortida al "conflicte polític".
Fonts de Presidència, quan es va conèixer la intenció de Sánchez de trucar, van assenyalar que el contacte no solucionava res i que calia "respecte institucional i bilateralitat" entre Catalunya i Espanya.
Les mateixes fonts van apuntar, a banda, que era necessari un "reconeixement dels subjectes polítics" i posar damunt la taula una proposta "democràtica" per "donar sortida a l'autodeterminació i la fi de la repressió".
"Cal que tothom estigui a l'altura del moment polític i encari el conflicte amb valentia i coratge, i no amb gestos buits i eixorcs", destacaven des de Palau.
Un any de Pedralbes
La trucada ha coincidit pràcticament amb el primer aniversari de la cimera de Pedralbes, en la qual hi va haver dues reunions: una entre presidents i una altra amb membre dels dos governs -Meritxell Batet, Carmen Calvo, Elsa Artadi i Pere Aragonès-.
De la trobada en va sortir un comunicat conjunt en el qual es coincidia en assenyalar l'existència d'un "conflicte sobre el futur de Catalunya" i, a pesar de les coincidències, les dues administracions es proposaven "avançar en una resposta democràtica" dins de la "seguretat jurídica", terme que Sánchez va tornar a fer servir divendres passat.
Les negociacions posteriors a Pedralbes es van torçar i Espanya es va dirigir cap a unes noves eleccions després del fracàs dels pressupostos de Sánchez al Congrés, i la relació no ha millorat des d'aleshores.
La cimera del'any passat és considerada com un "bon punt de partida" per al Govern a l'hora de reprendre una mesa de diàleg institucional que, segons la Generalitat, ha d'estar comandada per Torra i el líder del PSOE.

Response: Aquest matí, el president espanyol en funcions, Pedro Sánchez, i el president català, Quim Torra, han mantingut una trucada de quinze minuts en la qual han acordat trobar-se un cop hagi passat la investidura. Durant la trucada, Torra ha defensat l’autodeterminació i l’alliberament dels presos polítics, mentre que Sánchez ha assegurat que la pròxima legislatura serà la del diàleg.


Instruction: Fes-me un resum curt d'aquest text:

Context:
L’Assemblea Nacional Catalana (ANC) fa avui la cinquena assemblea general ordinària al Palau d’Esports de Granollers en un ambient més plàcid que l’any passat.
De fet, s’hi arriba sense cap esmena viva al full de ruta polític que els membres de l’entitat han d’aprovar.
El document final preveu que la proclamació efectiva de la independència arribi com a conseqüència d’una majoria a favor del sí en un referèndum o de manera directa des del poder legítim de Catalunya, el parlament o l’Assemblea d’Electes de Catalunya (AECAT), en cas d’impediment coercitiu de fer el referèndum.
Sense esmenes vives a la ponència política, doncs, tota l’atenció se centra en la proposta que el secretariat de l’entitat sobiranista farà a les bases de cara a l’Onze de Setembre.
Per ara, només n’ha transcendit que la intenció és retornar l’acte a Barcelona, segons que va avançar La Vanguardia, just el contrari de l’acte descentralitzat de l’any passat.
La presentació de l’Onze de Setembre serà el plat fort d’un acte polític que pretén convertir-se, també, en el tret de sortida a la campanya del sí de l’entitat sobiranista de cara al referèndum i servirà per a posar sobre la taula les mobilitzacions que ja auguren per als mesos vinents, incloses fins i tot al full de ruta.
La ponència política s’aprovarà previsiblement sense problemes.
Les esmenes que s’hi han incorporat no modifiquen substancialment el full de ruta: d’entrada, se n’hi van presentar 107, de les quals 60 s’han acceptat directament, 30 s’han acordat per transacció i 17 s’han retirat en el moment d’acceptar la justificació de la ponència.
Precisament, la negociació entre els qui van presentar les esmenes i el secretariat es va allargar més enllà dels terminis previstos per intentar trobar posicions de consens.
Segons fonts de l’ANC, arribar-hi sense esmenes vives per primera vegada dóna a l’entitat sobiranista molta força i solidesa i unitat per a marcar el full de ruta.
Tres hipòtesis
L’ANC posa sobre la taula tres hipòtesis polítiques per als mesos vinents.
La primera inclou fer un referèndum sense condicionants, organitzat per les institucions catalanes, i en cas de victòria del sí, això s’hauria de traduir en una proclamació d’independència per part del parlament.
En les altres dues hipòtesis, l’ANC entén que s’han de preveure possibles ‘ingerències’ per part de l’estat espanyol.
En cas que la ingerència a les institucions arribi abans que s’aprovi la llei de transitorietat jurídica i la convocatòria del referèndum, l’ANC defensa que es reconeguin únicament les institucions catalanes i s’organitzin mobilitzacions perquè el parlament aprovi igualment la llei de transitorietat i proclami la independència.
En aquest cas, el referèndum arribaria després per ratificar la decisió.
És en aquest punt que l’ANC ja vol que es doni molt pes polític a l’Assemblea d’Electes de Catalunya.
De fet, avisa que, davant d’inhabilitacions o intervencions de l’autonomia, caldrà que aquest ens, impulsat per l’AMI, es reuneixi.
La tercera de les possibilitats preveu que la ingerència arribi una vegada aprovada la llei de transitorietat jurídica.
‘L’ANC només considerarà com a vigent la legislació sortint de la llei de transitorietat jurídica, en farà obediència, farà costat a les institucions democràticament escollides pel poble de Catalunya’, afirmen.
I en aquest context, deixa en mans del parlament o l’AECAT novament la proclamació d’independència.
En qualsevol dels casos, el full de ruta que preveu d’aprovar fixa que treballaran pel reconeixement de la legalitat catalana i la defensa de les institucions, la mobilització ciutadana i la internacionalització de la proclamació del nou estat.
Puigdemont i Forcadell, a l’assemblea
El president de la Generalitat, Carles Puigdemont, intervindrà aquest dissabte en la cloenda de l’assemblea general ordinària de l’ANC.
També hi serà la presidenta del parlament, Carme Forcadell, que va liderar la primera etapa de l’entitat sobiranista abans de Jordi Sánchez.
Forcadell hi assistirà però no intervindrà.

Response: L’Assemblea Nacional Catalana celebrarà avui la cinquena assemblea general ordinària al Palau d’Esports de Granollers. L’entitat aprovarà les mobilitzacions de la Diada i el referèndum a partir d’un full de ruta que arriba sense esmenes. El document preveu que la proclamació de la independència arribi a conseqüència d’un resultat positiu del referèndum o d’una proclamació des de les institucions.


Instruction: Fes-me un resum curt d'aquest text:

Context:
«En el camp de l’observació, l’atzar només afavoreix les ments preparades.»
La frase la va pronunciar en 1854 Louis Pasteur, però ben bé podria haver-la signat William Henry Perkin (1838-1907).
I això que la Setmana Santa de 1856, als seus divuit anys, no passava de ser un simple estudiant del Royal College of Chemistry de Londres.
I el seu laboratori, una cambra ben senzilla en l’últim pis de la casa dels seus pares a l’East End.
Allí havia instal·lat una rudimentària col·lecció d’instrumental i reactius amb els quals s’afanyava durant les hores lliures.
No sembla molt, però, amb aquestes armes tan humils i la ingenuïtat de la joventut com a únic aval, estava a punt de fer un dels descobriments científics més importants de la seua època.
La seua meta desbordava ambició: ni més ni menys que la síntesi de la quinina.
El director del seu institut, l’alemany August Wilhelm von Hofmann, havia fantasiat a classe amb la idea de produir aquest antipalúdic essencial per a l’expansió de l’Imperi britànic a partir de quitrà d’hulla, un residu molt abundant en aquells dies perquè s’originava en l’elaboració del gas per a l’enllumenat.
Així que allí el tenim, en el seu paper d’alumne avantatjat, emportant-se els deures a casa sense més premi que l’obtenció d’una pasta fosca en la qual no s’albirava la menor petjada del fàrmac.
Però no anava a donar-se per vençut, i ací detectem la primera de les seues múltiples virtuts.
Encara tindria perseverança suficient per a dissoldre la mescla en alcohol etílic i manipular-la pacientment fins a descobrir que tenyia de violeta la seda (Garfield, 2001).
No era aquesta una troballa qualsevol.
Durant la seua llarga història, l’ésser humà havia depès de tints procedents de la naturalesa per a fer més lluïdores les seues peces de roba.
Els millors, aquells que confereixen a la vestimenta una coloració vistosa resistent a les rentades, resultaven enormement cars i per tant font d’abundants beneficis.
Perkin, a més, s’havia topat amb un compost capaç de proporcionar una tonalitat de particular significació.
La de la porpra de Tir, un dels majors símbols de grandesa del món antic.
La passera malva
La seua primera decisió va consistir a abandonar els utòpics experiments per perseguir la quinina i concentrar-se en la troballa inesperada i sondejar la seua utilitat real.
Per a fer-ho, i després de millorar el procés de síntesi del seu malva, va enviar una peça de seda tenyida d’aquest color a una prestigiosa tintoreria escocesa.
«Si la seua invenció no encareix excessivament els articles, serà sens dubte una de les més valuoses en molt de temps.»
No li calia major esperó.
La resposta obtinguda va avivar de tal manera l’esperit emprenedor del jove britànic que no va dubtar a renunciar als seus estudis i llançar-se a una aventura empresarial que arrossegaria la resta de la seua família.
El seu pare va aportar el capital necessari per a posar en marxa la companyia de nou encuny Perkin & Sons, en la qual també va entrar a treballar el seu germà.
I com que la sort afavoreix els audaços, l’entrada en el mercat del tint dels Perkin va coincidir amb una circumstància afortunada que el catapultaria a l’èxit.
De sobte, el violeta es va fer moda.
Primer, la dona que en aquell moment marcava tendències a Europa, l’emperadriu Eugènia de Montijo, en aquell temps esposa de Napoleó III, va decidir que aquest color combinava bé amb el dels seus ulls.
Després, la mateixa reina Victòria d’Anglaterra seguiria el seu exemple i va assistir d’igual to a les noces de la seua primogènita.
I, després d’ella, una multitud de cavallers i dames galants al llarg del continent, en allò que les malicioses cròniques londinenques de l’època van descriure com una sobtada «passera malva».
Llig l’article complet al web de Mètode
David Sucunza.
Professor titular interí del departament de Química Orgànica i Química Inorgànica de la Universitat d’Alcalá (Madrid).
Què és Mètode?

Response: Quan encara només era un estudiant del Royal College of Chemistry de Londres, William Perkin va desenvolupar el primer tint sintètic mentre intentava sintetitzar la quinina. Aviat patentaria la idea, i el seu tint de color malva es convertiria en tota una revolució social. Juntament amb el seu pare i el seu germà, va crear la companyia Perkin & Sons.


Instruction: Fes-me un resum curt d'aquest text:

Context:
Agents Rurals i operaris de l'Institut per al Desenvolupament de les Comarques de l'Ebre (Idece) prospecten i retiren de la llera de l'Ebre diversos focus de jacint d'aigua, una planta invasora originària d'Amèrica del Sud que prolifera intermitentment des de fa 20 anys al tram final del riu en situacions de baix cabal.
Aquest estiu s'ha tornat a detectar la seva presència en el tram de 20 quilòmetres riu avall d'Amposta, especialment, als braços que formen les illes de Gràcia i Sapinya, on la baixa velocitat de l'aigua ajuda a fer créixer aquestes plantes invasores per sobre del que és habitual.
Considerada una de les 100 espècies invasores més agressiva, els responsables del parc natural del delta de l'Ebre matisen que el corrent i, sobretot, la salinitat de l'aigua ajuden a limitar la seva presència a la zona, on no ha generat afectacions importants.
Reiteren, però, que cal retirar-la per evitar la seva expansió.
Agrupacions d'entre 70 i 80 exemplars han aparegut aigües avall d'Amposta en punts on l'aigua es canalitza i redueix considerablement la seva velocitat, com és el cas de les esmentades illes fluvials deltaiques de Gràcia i Sapinya.
De moment, s'està prospectant i retirant els exemplars més localitzats.
En el cas de les catifes més àmplies s'estudiarà la seva extracció de forma eficaç i segura al llarg d'aquesta tardor.
Inclòs dins de les cent espècies invasores més problemàtiques del món, el jacint d'aigua (Eichlornia crassipes) arriba a formar catifes sobre l'aigua poden arribar a provocar seriosos problemes obturant les canalitzacions de regadiu o dificultant la navegació.
Al delta de l'Ebre no és, en absolut, una espècie desconeguda.
Fa dues dècades que se'n troben exemplars de forma aïllada.
Puntualment, van aparèixer també als ullals de Baltasar, d'on es va eliminar.
De fet, és als espais aquàtics tancats on es sol comportar com una invasora.
A la llera del riu, en canvi, "no es donen les condicions perquè es comporti com un invasor", segons precisa el director del parc natural, Francesc Vidal.
Això és degut, especialment, al corrent i la salinitat de l'aigua.
De fet, explica, en alguns casos que es va detectar focus puntuals, aquests van desaparèixer mesos després fruit de les riuades que s'emportaven les plantes al mar.- "En les circumstàncies del delta de l'Ebre ens fa pensar que no serà problema", conclou el mateix Vidal.
Un grup de tècnics de la Confederació Hidrogràfica del Guadiana va donar l'alarma aquest passat setembre mentre navegaven per l'Ebre ha posat en alerta les diferents administracions competents, com la Confederació Hidrogràfica de l'Ebre (CHE) i l'Agència Catalana de l'Aigua (ACA).
És per això que el Departament de Territori i Sostenibilitat ha elaborat i desplegat un pla d'eradicació en el qual participen també, a banda del parc natural, Agents Rurals i l'Idece, Forestal Catalana i el Servei de Fauna i Flora del Departament.
"És bo que la traguem per evitar que es pugui expandir a altres zones i pugui donar més problemes que els que produeix aquí al delta de l'Ebre", certifica Vidal.
Més enllà d'això, el fet, però, que hagin aparegut de forma puntual i esporàdica, especialment al tram entre Amposta i la desembocadura, planteja incògnites importants sobre el seu origen.
És el que ara estan investigant els Agents Rurals.
Vidal no descarta que, ateses aquestes circumstàncies, el jacint d'aigua hagi pogut arribar al riu des d'un jardí o una instal·lació particular situada prop de la llera.
A banda del delta de l'Ebre, el jacint d'aigua també s'ha trobat puntualment a Girona, i al delta del riu Llobregat, i sempre s'ha controlat, segons la Generalitat.
Prové de la conca del riu Amazones.
Habita medis aquàtics amb temperatures càlides (15-30oC) i provoca canvis en el medi, pel seu creixement i per la descomposició de la seva biomassa.
Això afecta greument les espècies que hi habiten.
A més, el seu caràcter invasor i colonitzador de nous espais provoca problemes a l'activitat humana, augmenta la població de mosquits o disminueix la pesca.

Response: Agents Rurals i l'Institut per al Desenvolupament de les Comarques de l'Ebre han retirat de la llera de l’Ebre diversos focus de jacint d’aigua. Es tracta d’una planta invasora originària d’Amèrica del Sud que prolifera al riu intermitentment des de fa 20 anys. La seva presència afecta les espècies autòctones, disminueix la pesca i augmenta la població de mosquits.


Instruction: Fes-me un resum curt d'aquest text:

Context:
Després d'una reunió maratoniana de cinc hores de durada a la seu del Departament de Treball els sindicats CCOO i UGT han arribat a un principi d'acord amb el Grupo Jorge per "ajornar" la vaga indefinida que hi havia convocada a l'empresa a partir de dilluns vinent.
Els sindicats han explicat a l'ACN que el principal acord al qual han arribat és que l'empresa s'ha compromès a "laboralitzar" el conjunt dels treballadors, és a dir, a passar-los del règim cooperatiu al règim general.
En aquest sentit, el secretari general de Treball, Josep Ginesta, ha celebrat que és una "fita històrica al sector de les càrnies a Catalunya".
Per part del Grupo Jorge, el seu portaveu i advocat, Francesc Sánchez, ha dit que es comprometen a "entrar a negociar la regularització de les persones que estan en règim cooperativista" i ha afirmat que l'empresa es quedarà a Catalunya "sempre i quan els plans d'inversió que té plantejats siguin possibles".
A partir de dilluns es reprendran les negociacions a la seu de Treball per avançar en la negociació.
Fa tot just una setmana que el Grupo Jorge –propietari dels escorxadors Le Porc Gourmet, a Santa Eugènia de Berga, i The Fortune Pig, a Mollerussa– va amenaçar amb traslladar la producció a fora de Catalunya, motiu pel qual els sindicats CCOO i UGT van convocar una vaga indefinida.
Des del moment en què els sindicats van registrar la convocatòria de vaga, Treball ha fet de mediador entre empresa i sindicats perquè es pogués arribar a un principi acord, que finalment s'ha materialitzat aquest dijous al vespre després d'una reunió de més de cinc hores.
La responsable del sector d'alimentació de la UGT, Alícia Buil, ha explicat que han decidit "ajornar" la vaga després d'arribar a diversos acords.
El principal és, segons Buil, que l'empresa "s'ha compromès a la laboralització de totes les persones que estan en règim cooperatiu, és a dir, que són falsos autònoms".
De fet, aquesta era la principal reivindicació que els dos sindicats posaven la taula per desconvocar la vaga.
En aquest sentit, Jesús Ribera, secretari de política industrial de CCOO, ha dit que el Grupo Jorge s'ha compromès a "acordar un encaix dins del conveni col·lectiu" de tots els treballadors que ara estan en règim cooperatiu.
Altres acords que s'han segellat aquest dijous són, segons els sindicats, que l'empresa "es compromet a donar oportunitats laborals" a aquelles persones que han perdut la feina fruit del conflicte laboral.
De fet, segons la plataforma Càrnies en Lluita, un centenar de treballadors de diferents cooperatives s'han quedat sense feina arran de les mobilitzacions.
A més, la companyia càrnia també s'ha compromès a "aportar un pla concret de mesures de flexibilitat" així com també a "garantir l'estabilitat en l'ocupació i a romandre a Catalunya si pot executar el seu pla d'inversions", segons ha detallat Alícia Buil.
"Sempre hem manifestat que volíem romandre a Catalunya si era possible"
El portaveu i advocat del Grupo Jorge a Catalunya, Francesc Sáchez, ha assegurat que la companyia "sempre ha manifestat que volíem romandre a Catalunya si era possible, i que estàvem oberts a qualsevol possibilitat sempre que fos viable".
Sánchez ha dit que aquest dijous s'ha acordat que l'empresa "entrarà a negociar la regularització de les persones que estan en règim de cooperativistes" i també "mirarem si podem fer tot el pla d'inversions que l'empresa té a Catalunya per poder millorar la producció i garantir la laboralització i al viabilitat".
D'altra banda, el portaveu de l'empresa ha assegurat que el Grupo Jorge "es quedarà a Catalunya sempre i quan els plans d'inversions que té plantejats siguin possibles i es puguin realitzar".
Al mateix temps, Sánchez ha dit que els compromisos adquirits per l'empresa amb els sindicats són "ferms" i "importants per un col·lectiu molt important de treballadors del país i per unes zones, Osona i Mollerussa, molt necessitades de tenir un sector productiu".
"El sector carni dona una producció al rerepaís i és important que aquest sector pugui respirar i sàpiga que tenim la voluntat de seguir aquí", ha reblat Sánchez.
Josep Ginesta: "És una fita històrica al nostre país i al sector de les càrnies"
El secretari general de Treball, Josep Ginesta, s'ha mostrat optimista a la sortida de la mediació amb l'empresa i els sindicats i ha dit que "tenim una primera fita en aquest procés de negociació que serà complex".
Ginesta creu que aquest principi d'acord és un "primer pas molt rellevant", tenint en compte que el carni és un sector que ha costat molt que s'assegués a la taula de negociacions.
El compromís de l'empresa de laboralitzar els treballadors és, segons Ginesta, una "fita històrica al nostre país i al sector de les càrnies a Catalunya".
Ginesta ha dit que les negociacions continuaran a partir de dilluns de la setmana que ve per "arribar a un acord final".

Response: Després d'una reunió de cinc hores entre els sindicats CCOO i UGT i Grupo Jorge al Departament de Treball, s'ha arribat a un acord per a ajornar la vaga indefinida convocada dilluns vinent. Grupo Jorge s'ha compromès a regularitzar els treballadors en règim cooperatiu i a donar oportunitats laborals a qui hagi perdut la feina arran del conflicte laboral.